CELEX: 62015CN0536
Language: lv
Date: 2015-10-13 00:00:00
Title: Lieta C-536/15: Lūgums sniegt prejudiciālu nolēmumu, ko 2015. gada 13. oktobrī iesniedza College van Beroep voor het Bedrijfsleven (Nīderlande) – Tele2 (Netherlands) BV u.c./Autoriteit Consument en Markt (ACM), Cita lietas dalībniece: European Directory Assistance NV

25.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 27/7
            
         Lūgums sniegt prejudiciālu nolēmumu, ko 2015. gada 13. oktobrī iesniedza College van Beroep voor het Bedrijfsleven (Nīderlande) – Tele2 (Netherlands) BV u.c./Autoriteit Consument en Markt (ACM), Cita lietas dalībniece: European Directory Assistance NV
   
   (Lieta C-536/15)
   (2016/C 027/09)
   Tiesvedības valoda – holandiešu
   
      Iesniedzējtiesa
   
   
      College van Beroep voor het Bedrijfsleven
   
   
      Pamatlietas puses
   
   
      Prasītājas: Tele2 (Netherlands) BV, Ziggo BV, Vodafone Libertel BV
   
   
      Atbildētāja: Autoriteit Consument en Markt (ACM)
   
      Cita lietas dalībniece: European Directory Assistance NV
   
   
      Prejudiciālie jautājumi
   
   
               1)
            
            
               Vai Direktīvas 2002/22/EK (1) 25. panta 2. punkts ir jāinterpretē tādējādi, ka pieprasījumi ietver arī citā dalībvalstī reģistrēta uzņēmuma pieprasījumu, kurš lūdz informāciju publiski pieejamu telefona uzziņu dienestu pakalpojumu un publiski pieejamu telefona abonentu sarakstu pakalpojumu sniegšanai šajā dalībvalstī un/vai citā dalībvalstī?
            
         
               2)
            
            
               Ja atbilde uz pirmo jautājumu ir apstiprinoša, vai nediskriminācijas princips ļauj pakalpojuma sniedzējam, kas piešķir telefona numurus un kuram atbilstoši valsts tiesiskajam regulējumam ir jālūdz abonenta piekrišana iekļaušanai standarta telefona abonentu sarakstos un standarta telefona uzziņu dienestos, attiecībā uz pieprasījumu par piekrišanu veikt nošķīrumu atkarībā no dalībvalsts, kurā uzņēmums, kurš pieprasa informāciju Direktīvas 2002/22 25. panta 2. punkta izpratnē, sniedz telefona abonentu sarakstu pakalpojumu un telefona uzziņu pakalpojumu?
            
         
      (1)  Eiropas Parlamenta un Padomes 2002. gada 7. marta Direktīva 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (universālā pakalpojuma direktīva) (OV 2002, L 108, 51. lpp.).